stanford-oval/wikipedia huggingface dataset:
מלחמת הכוכבים: מלחמת המשובטים (סדרת טלוויזיה, 2003)

| --- | --- |

 סוגה:  אנימציה
 יוצרים:  גנאדי טרטקובסקי
 כותבים:  בריאן אנדרוז דאריק בכמן פול רודיש גנאדי טרטקובסקי
 בימוי:  גנאדי טרטקובסקי
 מדבבים:  מאט לוקאס ג'יימס ארנולד טיילור טום קיין T/ט. ס. קארסון קורי ברטון ריצ'רד מקגונגל ג'ון דימאג'יו אנתוני דניאלס
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  25
 הפקה
 חברת הפקה:  לוקאס פילם 
 הפצה:  Cartoon Network, דיסני+ 
 מוזיקה:  ג'יימס ונייבל 
 אורך פרק:  חלק ראשון - 3 דקות לפרק.   חלק שני - 12 דקות לפרק.
 שידור
 רשת שידור:  Cartoon Network
 תקופת שידור מקורית:  7 בנובמבר 2003 – 25 במרץ 2005
 קישורים חיצוניים
 דף התוכנית ב-IMDb
 
מלחמת הכוכבים: מלחמת המשובטים היא סדרה מצוירת שמבוססת על מלחמת הכוכבים. הסדרה מתארת את עלילת מלחמת המשובטים, בין הרפובליקה הגלקטית, המונהגת תחת השליט העליון שיב פלפטין איגוד הבדלנים (CIS) שמנהיג הרוזן דוקו, לבין אבירי הג'דיי.
עלילת הסדרה מתרחשת במהלך שלוש השנים בין "מלחמת הכוכבים - פרק 2: מתקפת המשובטים" ו"מלחמת הכוכבים - פרק 3: נקמת הסית'" (22 BBY‏-19 BBY). הסדרה המקורית הופקה על ידי אולפני קרטון נטוורק (Cartoon Network Studios), וכללה 25 פרקים, משנת 2003 עד שנת 2005.
סדרת טלוויזיה נוספת, בעלת אותו שם, בגרסת 3D CGI, שודרה בשנים 2008–2020. היא התחילה את הפקתה על ידי חברת ההנפשה של ג'ורג' לוקאס, אולם בעקבות רכישת הזיכיון על ידי חברת וולט דיסני, הוחלט להביא את הסדרה לדיסני XD.
פרטים כלליים

הסדרה מורכבת מעשרים פרקי אנימציה האורכים כשלוש דקות כל אחד, המרכיבים את העונה הראשונה והשנייה (וידועים גם כחלק הראשון), וחמישה פרקים האורכים 15–20 דקות, כל אחד, המרכיבים את העונה השלישית (וידועים גם כחלק השני). מכיוון שרוב הפרקים מכילים קרבות גלקטיים בכוכבים שונים, ולעיתים גם בחלל, העלילה אינה מורכבת כמו בסרטים עצמם. למרות זאת, יש האומרים כי העונה השלישית מתמקדת יותר בסיפורו של אנאקין.
הסדרה עוקבת אחר אבירי הג'דיי ומעשי גבורותיהם כנגד הרוזן דוקו, וצבא הבדלנים אותו הוא מנהיג. דמויות רבות מהסרטים מופיעות באופן בולט גם בסדרה, כמו אנאקין, אובי ואן קנובי, מאסטר יודה, מייס וינדו, הנשיא העליון פלפטין, הרוזן דוקו, גנרל גרייווס, C-3PO‏, R2-D2 ופדמה אמידאלה. פרקים אחרים מתמקדים בדמויות המשניות, כמו קיט פיסטו, שאק טי ואיילה סאקורה. פרקים רבים מדגימים מדוע אבירי הג'דיי נחשבו ללוחמים הטובים בגלקסיה, כאשר אבירי ג'די מעטים מביסים צבאות שלמים של דרואידים.
אירועים עיקריים של הדמויות העיקריות

אובי ואן קנובי
הקרבות של קנובי נגד גריווס.
קנובי חותך לסאבאג' אופרס את ידו.
מותה של הדוכסית, שלאובי ואן היה אליה, ככל הנראה, קשר רגשי.
יודה
יודה רואה עתיד אפשרי בו קווי-גון לוקח את אנאקין למבחנו בעץ בדגובה.
כוחה של דחיפת ה"כוח" של יודה, אשר מצליחה לגרום לשתי חלליות הובלה נוחתות של הבדלנים להתנגש אחת בשנייה.
מהירות מדהימה של יודה.
החלטתו של יודה לקדם את אנאקין לדרגת אביר ג'דיי.
מייס וינדו
מאבק מדהים, בו מייס נלחם בצבא דרואידים ללא חרב האור שלו.
כוחן של אומנויות "הכוח" שלו, כולל רמיסת צבא דרואידים שלם ללא עזרת חיילי משובטים.
אומנויות חרב אור מדהימות.
מרירות כלפי הנשיא העליון פלפטין.
אנאקין סקייווקר
אנאקין מנהיג כוחות משובטים.
מראים את אנאקין בתור טייס מרשים.
אנאקין מראה כוח בלתי רגיל עם ה"כוח".
אי צייתנותו של אנאקין כלפי אובי ואן.
רדיפתו של אנאקין אחרי אסאג' ונטראס בג'ונגל של הכוכב יאבין 4.
קידומו של אנאקין לעמדת אביר ג'דיי, למרות הסתייגותה של המועצה.
קבלת הצלקת על עינו הימנית של אנאקין.
צמתו של אנאקין נחתכת על ידי יודה; לאחר מכן מובאת לפדמה על ידי C-3PO.
העברתם של אנאקין ואובי ואן לכוכב נידח; ההעברה נעשה על ידי דארת' סידיוס.
חלומו של אנאקין על השפעת ידו המכנית או נגיעתו עם הצד האפל של "הכוח".
השמדת מכונת שינוי-מזג אוויר וכמו כן, ידו המוזהבת של אנאקין.
אנאקין הרגיש בכאב כשידו הזהובה הייתה בשדה מגנטי.
כישלונו של אנאקין בשליטת כעסו, והשמדת צבא "איגוד הטכנו".
התקנת ידו המכנית החדשה של אנאקין, בעזרתו של R2 D2
גנרל גרייווס
הופעתו הראשונה של גרייווס.
מותם של אבירי ג'דיי רבים, על ידי גרייווס.
אוסף חרבות האור של גרייווס, אותן הוא לקח מאבירי הג'דיי שהרג.
אימוניו של גרייווס על ידי דוקו.
אי יכולתו של גרייווס להתגונן מדחיפות "כוח".
פלישתו של גרייווס וצבאו אל קורוסנט, במטרה לחטוף את פלפטין.
פיצול זרועותיו של גרייווס, ויכולתו להילחם עם ארבע חרבות אור.
בסדרה, ניתנת התשובה מדוע גרייווס משתעל רבות במהלך הסרט השלישי. בפרק האחרון בסדרה, מייס וינדו משתמש ב"כוח" על מנת לרסק את שריון החזה של גרייווס, וגרם נזק לאיבריו הפנימיים.
הצגתם של שומרי ראשו של גרייווס, שומרי המגנה.
גריווס גונב משחתת בין כוכבית של הרפובליקה
שאק טי
מוצגת בקרב כנגד גנרל גרייווס בכוכב הייפרוי.
ניצלה בעזרת אביר הג'דיי קי-אדי מאנדי וחיילי המשובטים.
עזרה לפלפטין לברוח מגרייווס.
יכולתה להביס את שומרי המגנה.
אי-יכולתה למנוע מגרייווס לחטוף את השליט העליון פלפטין.
איילה סאקורה
נלחמה כנגד גנרל גרייווס בכוכב הייפרוי.
ניצלה בעזרת אביר הג'דיי קי-אדי מאנדי וחיילי המשובטים.
המשובטים
הופעתם הראשונה של חיילי ה-ARC.
הופעתו הראשונה של קומנדר קודי וחולייתו.
השידור

בנוסף לשידוריה בערוץ קרטון נטוורק, הסדרה נתנה לצפייה גם באתר הערוץ, ובאתר הרשמי של "מלחמת הכוכבים". הסדרה פורסמה בצורה תקשורתית למדי על ידי הערוץ, ושודרה לפני רצועת שידורי יום שישי, אשר נחשבה לזמן הצפייה הפופולרי ביותר של הערוץ.
הפקה

הסדרה הופקה בידי גנאדי טרטקובסקי, ומשתמשת באותה צורת אנימציה כמו "סמוראי ג'ק" ו"המעבדה של דקסטר", גם כן מבית היוצר של טרטקובסקי.
פרסים ושבחים

הסדרה זכתה בפרס אמי בקטגוריית "תוכנית מצוירת משובחת" בשנת 2004. בשנת 2005, הסדרה זכתה בשנית בפרס אמי, באותה הקטגוריה. הסדרה זכתה לביקורות חיוביות ולשבחים רבים, וחלק מהמבקרים מאמינים כי הסדרה טובה יותר משני סרטי ההמשך של סדרת הסרטים.
שחרור ה-DVD > חלק I

פרקים 1–20 של הסדרה יצאו לאור ב-22 במרץ 2005, בשם "מלחמת הכוכבים - מלחמת המשובטים: חלק I". הפרקים נערכו כך שהם יראו כסרט אחד. ה-DVD מכיל אפשרות לכתוביות באנגלית, וקריינות על כל הפרקים. בנוסף, התוספות מכילות גלריות, מידע על 'מאחורי הקלעים', והסרטון "מגשרים את הסאגה: ממלחמת המשובטים לנקמת הסית'", הכולל ראיונות עם ג'ורג' לוקאס, גנאדי טרטקובסקי, ושאר צוות ההפקה של הסדרה. הדיסק נותן הצצה ל"מלחמת הכוכבים: מתקפת המשובטים - חלק II", טריילר למשחק הרשמי של חלק III, ושלב מתוך גרסת ה-Xbox של המשחק 'מלחמת הכוכבים: קומנדו רפובליקני'.
שחרור ה-DVD > חלק II

פרקים 21–25 של סדרת הטלוויזיה שוחררו ב-6 בדצמבר 2005. בדומה לחלק הראשון של הסדרה, גם ה-DVD של החלק השני חיבר את כל חמשת הפרקים לסרט אחד. ה-DVD מכיל כתוביות באנגלית, וקריינות על כל הפרקים. בנוסף, התוספות מכילות את הטריילר של "נקמת הסית'", גלריות, טריילרים למשחקי המחשב "שדה הקרב (באטלפרונט) 2" ו"אימפריה במלחמה", דמו לגרסת ה-Xbox של "שדה הקרב 2", וסרטון לגו קצר הנושא את השם "לגו מלחמת הכוכבים: נקמת הלבנה". בנוסף, ה-DVD מכיל את הסרטון "מחברים את הנקודות", אשר מראה את התהליך היצירתי בו גנאדי טרטקובסקי וקבוצתו השתמשו על מנת לחבר את "מלחמת המשובטים" ל"נקמת הסית'".
אנאקין ואובי-ואן, מפקדי צבאות הרפובליקה.
גנרל גרייווס תוקף את אביר הג'דיי קי-אדי מאנדי, בפרק סיום העונה הראשונה.
הנטיק

| --- | --- |

 סוגה:  הנפשה
 יוצרים:  איג'יניו סטראפי
 בימוי:  מייקל סינטרניקלאס 
 מדבבים בעברית:  דור סרוגו, מיכאל עינב, צילי ינקו, עדי קוזלובסקי, עדי רז, תום שווצברג
 ארץ מקור:  ארצות הברית
 שפות:  איטלקית 
 מספר עונות:  2
 מספר פרקים:  52
 הפקה
 חברת הפקה:  Rainbow S.p.A, Nelvana 
 הפצה:  נטפליקס 
 אורך פרק:  22 דקות
 שידור
 רשת שידור:  Rai Due Rai Gulp Rai Tre The CW4Kids CITV
 רשת שידור בישראל:  ערוץ הילדים
 תקופת שידור מקורית:  3 בינואר 2009 – 30 במאי 2012
 קישורים חיצוניים
 דף התוכנית ב-IMDb
 
הנטיק (באנגלית: Huntik: Secrets & Seekers) היא סדרת הנפשה אמריקאית-איטלקית אשר נוצרה על ידי איג'יניו סטראפי (היוצר של מועדון ווינX) והופקה על ידי חברות ההפקה "Big Bocca Productions" ו-"Rainbow S.p.A".
בישראל הסדרה שודרה בערוץ הילדים.
תקציר העלילה

עלילת הסדרה מספרת על קורותיהם של לוק למברט, סופי קסטרוויל, זאליה מון, ומורה הדרך שלהם - דנטה וייל ושאר חברי ארגון הנטיק.
הסיפור החל לפני אלפי שנים, בתקופות העתיקות ביותר של כדור הארץ, כשבני האדם נלחמו נגד כוחות רשע אפלים במיוחד וכמעט הובסו. לתפנית הגדולה במלחמה הזאת היו אחראיות דמויות הנקראות השוחרים, שהם בעצם בני אדם בעלי יכולת נדירה להעיר טיטאנים ולקרוא להם לעזרה במצבי סכנה. הטיטאנים הם יצורים על אנושיים בעלי כוחות אדירים במיוחד. בסופו של דבר, השוחרים הצליחו לגרש את כוחות האופל ההרסניים מהעולם, ועם חלוף השנים נעלמו הטיטאנים וחזרו למנוחתם במקומות מסתור שונים ברחבי העולם.
לאחר אלפי שנים, נשארו אנשים המסוגלים להשתמש בכוחות קסם ולהעיר את הטיטאנים בשעת צרה. 
אותם אנשים הקימו ארגון הנקרא "הנטיק" ומטרתו היא לתפוס כמה שיותר טיטאנים במטרה שלא יגיעו לידיים הלא נכונות. 
העונה הראשונה מתחילה בצפייה בחייו של לוק למברט, ובכך מתגלה כי אביו נעלם לפני כ-10 שנים ומזכרתו היחידה של לוק ממנו הוא כד אטום וישן. כאשר לוק ביקש מחברתו לספסל הלימודים - סופי קסטרוויל לעזור לו להתכונן למבחן בהיסטוריה, נשבר הכד הישן של אביו ובין השברים מצא לוק קמע עתיק וספר. בתוך הספר המסתורי מסופר על עברו של אביו ועל מסעותיו בהנטיק. עקב תגלית זו, מוסד הרשע הידוע בכינויו "הארגון" שם עין על לוק וניסה לחטוף אותו ואת הספר שבידו. סופי הצילה את לוק ומגלה לו שהיא שוחרת המסוגלת לשלוט בטיטאנים ולהשתמש בכוחות קסם. לאחר תקרית זו סופי ולוק מחפשים תשובות ובכך הם מנסים לאתר דמות מסתורית הנקראת "דנטה וויל" - השוחר החזק ביותר בארגון הנטיק. לאחר שדנטה מסכים לחבור ללוק וסופי, מטרתו של לוק היא לגלות מה קרה לאביו ולעזור למוסד הנטיק בחיפוש אחר כל הטיטאנים כדי להגן עליהם מארגון הרשע.
העונה השנייה ממשיכה כאשר צוות הנטיק ממשיך לחפש את איתן למברט, שוחר אגדי במוסד הנטיק וגם אביו של לוק למברט.
כאשר הם מביסים את ראש ארגון הרשע הידוע בכינוי "הפרופסור" צוות הנטיק ממשיך לנקודת הציון האחרונה שאיתן למברט היה בה והם מגלים שער בין ממדי שמוביל לעולם הטיטאנים הנקרא "הנטיק". בזכות שער זה אביו של לוק תקשר עם צוות הנטיק וסיפר להם על איום גדול יותר מארגון הרשע שהם נלחמים נגדם, ארגון זה נקרא "ספירלות הדם". מטרתו של ארגון זה הוא לפתוח שער שנקרא "שער הספירלה" שגורם לזימון המפלצות שכמעט השמידו את כדור הארץ מימי קדם. שער זה נסגר על ידי לורד קסטרוויל שנחשב לשוחר החזק ביותר אי פעם אך ישנה אפשרות לפתוח את השער ביום הארוך ביותר בשנה. מאז, מטרתם של צוות הנטיק היא למנוע מספירלות הדם לפתוח שער זה שוב.
טיטאנים של הדמויות

הטיטאנים של לוק - קיפרין, ביסלרד, טיטאן האלופים האגדי פנדרגון, ספרינגר, פרילנסר, לינדרום, דנדרס, הופליט,  טיטאן הרוחות האגדי טאו, טיטאן הזימון האגדי קצלקוטל ואיירונסקייוור.
הטיטאנים של סופי - סבריאל, סורסארל, טיטאנית התחיה האגדית פיניקס, טיטאן הגבורה האגדי מיטראס, אינפלקשן, איקרוס, הופליט ופיונה.
הטיטאנים של זלאיה - גראון, גרגויל, סטריקס, המלך בסיליסק, קילטן, הופליט וג'נוסיה השוערת.
הטיטאנים של דנטה - קאליבאן, מטגולם, סולווינג, טיטאן הממדים האגדי אמברה יגואר הצללים,פרילנסר, אריאל, מיילסטרום, הופליט, טיטאן הגוף האגדי בהיימוט ואיגנטיוס.
הטיטאנים של גריר - מגדור, ברייקר.
הטיטאנים של  גוגנהיים - בורגארד.
הטיטאנים של הארגון - רדקאפ, מיינדרון, בולמשר, אימפת, ג'קול, גיגדרון, ונומאסטר, עמת אוכל הלבבות וסחמת.
הטיטאנים של דן - ויג'לנטי, קאיו הגשש, פרילנסר ארצ'ר המקולל,ודלהאן האביר חסר הראש.
הטיטאנים של הריסון - כוורת בזאלה, ג'ריקו, אנטידלוביאן, היטוקירי ומראודר.
הטיטאנים של וויילאדר - אינקיוביין, מראת קגמי שמימית וגרנד פאסאד.
הטיטאנים של לאבלאנש - סנטינל ואלביון.
הטיטאנים של ספירלת הדם-מראודר והארלקין.
הטיטאנים של שנה - אש, לילית המלכה ודרוויש.
הטיטאנים של קיל - וולקאנה, אפריט קינג ובאלנפייר.
הטיטאנים של רסימוב - טיטאן המלחמה האגדי ליג'ן ווויד.
הטיטאנים של ווינד - שאקריט.
טרוליות

| --- | --- |

כרזת הסדרה
 מבוסס על:  בובת טרול מאת טומאס דאם
 שיר הנושא:  "It's a Hair Thing" (בוצע במקור על ידי בנות ואלי, ובעברית על ידי לילך שיר)
 סוגה:  הנפשה, קומדיה, פנטזיה, הרפתקאות
 יוצרים:  אנדי הייוורד
 בימוי:  קרן היידן
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  27
 הפקה
 מפיקים בפועל:  אנדי הייוורד, מיכאל מליאני
 חברת הפקה:  Studio DAM DIC Entertainment Corporation Melusine Productions
 הפצה:  DIC Entertainment
 אורך פרק:  כ-25 דקות
 שידור
 רשת שידור:  סינדיקציה (DIC Kids Network)
 רשת שידור בישראל:  ניקלודיאון
 תקופת שידור מקורית:  3 באוקטובר 2005 – 8 בנובמבר 2005
 תקופת שידור בישראל:  דצמבר 2005 – 2006
 קישורים חיצוניים
 www.trollz.com
 דף התוכנית ב-IMDb
טרוליות (באנגלית: Trollz) היא סדרת הנפשה אמריקאית, מסוגת פנטזיה, קומדיה והרפתקאות, המבוססת על בובות טרול שנוצרו על ידי טומאס דאם. הסדרה נוצרה על ידי אנדי הייוורד, בוימה על ידי קרן היידן, והופקה על ידי Studio DAM,‏ DIC Entertainment Corporation ו-Melusine Productions.
הסדרה שודרה במקור בארצות הברית בסינדיקציה ברצועת השידור DIC Kids Network, כאשר פרק הבכורה שלה שודר ב-3 באוקטובר 2005 ופרק הסיום שודר ב-8 בנובמבר באותה שנה. בישראל הסדרה שודרה לראשונה בדיבוב לעברית בערוץ ניקלודיאון החל מסוף דצמבר 2005 עד שנת 2006. לסדרה הופקה עונה אחת בעלת 27 פרקים באורך 25 דקות.
הסדרה הושקה כחלק משיווק בובות טרול, ובנוסף אליה נמכרו מוצרים שונים. לסדרה נועדה להיות עונה שנייה, כמו כן היה אמור לצאת לאור תקליטור שיכלול את שיריה, אם כי לבסוף הם בוטלו עקב שתי תביעות משפטיות משנת 2007.
תקציר העלילה

העלילה עוקבת אחר חבורת טרוליות בשם "החברות הכי טובות", אשר לומדות בכיתה ט'. בכל פרק הטרוליות עוברות הרפתקאות ומשתמשות בקסמים בשביל לפתור את בעיות היומיום שלהן. בסיום כל פרק יש פינה בשם "רגע של כישוף", בה רואים את אחת הטרוליות עושה כישוף על אחד הטרולים בעזרת הטלפון שלה.
דמויות

אמטיסט – טרולית צעירה שאוהבת את חברותיה והיא מוכנה לעשות הכל בשבילם. אמטיסט היא מתחשבת ונותנת תמיד עצות טובות לחבריה.
רובי – מנהיגת חבורת "החברות הכי טובות". טרולית שתלטנית. אם היא רוצה להשיג משהו היא תעשה הכל בשביל זה.
ספיר – הטרולית הכי חכמה בקבוצת "החברות הכי טובות", ובכל מצב היא תרצה ללמוד.
טופז – טרולית טיפשה ומגושמת. אוהבת קניות ומומחית לאופנה.
אוניקס – טרולית גותית בעלת חיבה לשירה. היא חביבה אך הגנתית.
אובסידיאן – בעלת חנות כישופים הקרויה על שמה. הוותיקה של רובי.
מר טרולהיימר – המורה של הבנות. הוותיק של ספיר.
סבתא של אמטיסט – טרולית זקנה וחביבה אשר מייעצת לבנות על שימושן בקסמים. הוותיקה של אמטיסט, נכדתה.
זירקוניה – טרולית זקנה שנהפכה לעץ על ידי סיימון למשך 3,000 שנים. הוותיקה של טופז ואשתו של ספינל.
ספינל – טרול זקן שנהפך לדרקון על ידי סיימון למשך 3,000 שנים. הוותיק של אוניקס ובעלה של זירקוניה.
סיימון – גרמלין. הנבל הראשי של הסדרה.
סנארף – כלב המחמד של סיימון. נשאר נאמן לסיימון בכל מצב למרות שסיימון לא מחבב אותו.
ג'ספר – החבר של טופז, שבעקבות כישוף שעשתה אמטיסט בפרק הראשון, איבד את שערו.
פלינט – החבר של אוניקס, נמצא בלהקת רוק ואוהב לכתוב שירים.
רוק – החבר של רובי. שכחן.
אלבסטר – החבר של ספיר. עשיר בזכות אביו.
קול – החבר של אמטיסט. טרול מסורבל שמרבה להסתבך.
מדבבים

הדיבוב העברי בוים על ידי עמי מנדלמן, והופק על ידי נעמה ליס.
| שם הדמות | מדבב/ת באנגלית | מדבב/ת בעברית |
| --- | --- | --- |
| אמטיסט | בריט מקיליפ | טליה ברקאי |
| רובי | קיארה זאני | מיכל מוכתר |
| ספיר | אלכסנדרה קרטר | נעה קשפיצקי |
| טופז | לאה ג'ואל | אסתר אתי קסטרו |
| אוניקס | אנה ואן הופט | טלי בן-יוסף |
| מר טרולהיימר | ג'ייסון קונרי | עמי מנדלמן |
| סיימון | ריס תומפסון | דניאל מגון |
| ג'ספר | ארמן ויצמן | בניהו שיר |
| פלינט | מייקל אנטונקוס | עידו פרמון |
| רוק | מאט היל | דור סרוגו |
| אלבסטר | סמואל וינסנט | גד צ'רנובילסקי |
| קול | ג'סי מוס | יובל סגל |
| אובסידיאן |  | אורלי קטן |
בנוסף דיבבו בדיבוב העברי יפעת זנדני צפריר, שרון שחל ועדי שליטא.
פרקים

| מספר הפרק בסדרה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | חברות הכי טובות | Best Friends for Life | 3 באוקטובר 2005 |
| 2 | קסמים בעייתיים | Five Spells Trouble | 4 באוקטובר 2005 |
| 3 | היום הראשון בבית הספר | First Day of School | 5 באוקטובר 2005 |
| 4 | האבן של אוניקס | Onyx's Gem | 6 באוקטובר 2005 |
| 5 | טופז אוחזת דיבוק | Topaz Possessed | 7 באוקטובר 2005 |
| 6 | המבחן הגדול | The Big Test | 10 באוקטובר 2005 |
| 7 | מהירות ועצבניות | Troll Fast, Troll Furious | 11 באוקטובר 2005 |
| 8 | המירוץ הגדול | The Great Race | 12 באוקטובר 2005 |
| 9 | במעבה היער | Into the Woodz | 13 באוקטובר 2005 |
| 10 | משחק החיזורים | The Dating Game | 14 באוקטובר 2005 |
| 11 | מראה, מראה | Mirror, Mirror | 17 באוקטובר 2005 |
| 12 | חוקי המסיבות של רובי | Ruby's Rules of Partying | 18 באוקטובר 2005 |
| 13 | טבעת הקסם | Forever Amber | 19 באוקטובר 2005 |
| 14 | ימי הביניים | Not-So-Good Old Days | 20 באוקטובר 2005 |
| 15 | פשוט סיימון | Simply Simon | 21 באוקטובר 2005 |
| 16 | העץ והדרקון | The Tree and the Dragon | 24 באוקטובר 2005 |
| 17 | בחירות בית הספר | Homecoming | 25 באוקטובר 2005 |
| 18 | סיפורו של דרקון | A Dragon's Tale | 26 באוקטובר 2005 |
| 19 | יום טיול | Field Trip | 27 באוקטובר 2005 |
| 20 | היום בו הקסם נעלם | The Day the Magic Died | 28 באוקטובר 2005 |
| 21 | מחזירים את הקסם | Bringing Back the Magic | 31 באוקטובר 2005 |
| 22 | הילדה החדשה | New Girl in Town | 1 בנובמבר 2005 |
| 23 | כשבנות טובות הופכות לרעות | When Good Girlz Go Bad | 2 בנובמבר 2005 |
| 24 | בנים ובנות יחדיו | Boyz and Girlz Together | 3 בנובמבר 2005 |
| 25 | המקום בו שוכנים הטרולים | Where the Trollz Are | 4 בנובמבר 2005 |
| 26 | המפלצת | Surf Monster a Go Go | 7 בנובמבר 2005 |
| 27 | הר הגעש מתפרץ | Krakatrolla Needs Some Java | 8 בנובמבר 2005 |
הפקה

ב-6 באפריל 2004 דווח שחברת DIC Entertainment Corporation רכשה את הזכויות לבובות טרול, ושלצד הבובות והמרצ'נדייז שיימכר, היא מתכננת להשיק את סדרת טלוויזיה זו. הסדרה שודרה לראשונה ב-3 באוקטובר 2005 וזכתה "לתגובה אדירה" מצד גופי שידור בינלאומיים ששודרה במעל 69 טריטוריות ברחבי העולם. בעקבות עובדות אילו הוכרז ב-19 ביולי 2005 שהסדרה תחודש לעונה שנייה שתכלול 26 פרקים בני חצי שעה, אם כי בסופו של דבר לא הופקה. לצד הסדרה הושקו מוצרים שונים, ביניהם בובות אופנה, תיקים, שעוני יד ו-DVD, כמו כן היה אתר אינטרנט ומשחק וידאו בשם "Trollz Hair Affair". היה גם אמור להיות מושק תקליטור שיכלול 15 שירים מתוך הסדרה בביצוע בנות ואלי שביצעה, בין היתר, את שיר הפתיחה. התקליטור לא יצא לאור, אם כי תקליטור פרומו הכולל 11 שירים בשם "Trollz It's A Hair Thing" הושק.
הסיבה לביטול העונה השנייה והיציאה לאור של התקליטור, היא שתי תביעות משפטיות משנת 2007 שנבעו בעקבות רכישת הזכויות לבובות. התביעה הראשונה הייתה מצד DIC Entertainment Corporation עבור חברת הבובות, אשר טענה שהיא ביצעה הונאה כלפיה והציגה מצג שווא בכך שלא דאגה לבטל את הבובות המזויפות של המוצר בשוק, דבר שפגע בהכנסות. התביעה הייתה על סך 20 מיליון דולר. התביעה השנייה הייתה מצד חברת הבובות עבור DIC Entertainment Corporation, אשר טענה שעקב מצג שווא כלכלי היא לא הצליחה ליצור ולשווק קמפיין של המותג כמו שצריך, דבר שהרס את התדמית והרצון הטוב של הבובה. גם תביעה זו הייתה על סך 20 מיליון דולר.
הערות שוליים

↑  צוות האתר, DIC grabs Troll rights, באתר Gifts & Dec‏, 6 באפריל 2004
1 2  DIC ENTERTAINMENT TO DEBUT A SECOND SEASON OF TROLLZ AT MIPCOM 2005, באתר DIC Entertainment,‏ 19 ביולי 2005
↑  TROLLZ MERCHANDISE IS AVAILABLE, באתר הסדרה
↑  Trollz: Hair Affair! ... (GBA) Gameplay, באתר יוטיוב, 4 ביוני 2018
1 2  Trollz It's A Hair Thing, באתר Discogs
1 2  גארי רוסאק, DIC Entertainment slaps Troll Company with US$20 million lawsuit, באתר Kidscreen‏, 25 באוקטובר 2007
1 2  Lawsuit Charges Fraud In Deals for Iconic Troll Doll; DIC Entertainment ``Cynically Concealed´´ Financial Woes, באתר El Economista‏, 31 באוקטובר 2007
ברנדון פלין

| --- | --- |
אין תמונה חופשית
 לידה:  11 באוקטובר 1993 (בן 31) מיאמי, פלורידה, ארצות הברית ארצות הברית
 שם לידה:  ברנדון פול פלין
 מדינה:  ארצות הברית
 תקופת הפעילות:  מ-2016 
 מקום לימודים:  אוניברסיטת ראטגרס  בית הספר לאמנויות מייסון גרוס  New World School of the Arts 
 בן זוג:  ג'ורדן טנהיל -  2024-הווה (נשואים)
 פרופיל ב-IMDb
 
ברנדון פול פלין (באנגלית: Brandon Paul Flynn; נולד ב-11 באוקטובר 1993) הוא שחקן יהודי-אמריקאי, הידוע בתפקידו כג'סטין פולי בסדרה "13 סיבות" של נטפליקס.
ביוגרפיה

פלין נולד וגדל במיאמי, פלורידה, שם למד בתיכון בבית הספר לאמנות העולמית החדשה. הוא סיים את לימודיו בבית הספר לאמנויות מייסון גרוס באוניברסיטת ראטגרס בניו ג'רזי בשנת 2016, עם תואר ראשון באמנויות. פלין קיבל את תפקיד המשחק הראשון שלו בעת שהיה בן 10. הוא שיחק את מר סמי בגרסה מוזיקלית של פיטר פן. פלין הוא יהודי-אמריקאי.
קריירה

בשנת 2016 לוהק פלין לתפקיד מייק המתמחה בחסרי מוח, ובשנת 2017 שיחק את לוק בהפקת אוף ברודוויי של המחזמר Kid Victory של ג'ון קנדר וגרג פירס בתיאטרון Vineyard. בניגוד לשאר הדמויות בתוכנית, הדמות שלו לא שרה.
לפני תפקידים אלה, פלין הופיע בפרסומות ובסרטים שונים. פלין שיחק גם במחזות רבים, ביניהם מהומה רבה על לא דבר.
בפברואר 2018 הוא הצטרף לעונה השלישית של הסדרה "בלש אמיתי" בתפקיד ריאן פיטרס.
עיקר פרסומו בא לו כאשר החל לגלם משנת 2017 עד 2020, את ג'סטין פולי במשך ארבע עונות של הסדרה "13 סיבות" בשירות הסטרימינג של נטפליקס. בשנת 2020 ערך פלין את הופעת הבכורה שלו בסרט הקולנוע העצמאי "מבט קטלני", שיחק גם בסדרת האימה של נטפליקס "ראצ'ד" את הנרי אוזגוד, הסדרה המבוססת על הספר והסרט "קן הקוקייה" מאת הסופר קן קיזי ומהווה פריקוול עבורם.
באפריל 2021 לוהק לתפקיד בסרט הקולנוע "מעורר השאול" לצד השחקן דרו סטארקי.
חיים אישיים

פלין הוא הומוסקסואל מוצהר. הוא היה בזוגיות עם הזמר/ת הבריטי/ת סם סמית' מ-2017 עד לפרידתם ב-2018
בספטמבר 2017, בפוסט באינסטגרם, מחה פלין נגד הצבעה "לא" לנישואים חד מיניים באוסטרליה.
בתחילת נובמבר 2024, נישא ברנדון לג'ורדן טנהיל (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | מבט קטלני | מקס ריצ'רדס |  |
| 2022 | מעורר השאול | מאט מקנדרי |  |
| 2022 | NOiSE | ג'ייסון |  |
| 2025 | The Senior | מיכה פלינט |  |
| TBA | Who Am I? |  |  |
| TBA | ההורות | ג'וש |  |
פילמוגרפיה > טלוויזיה

| שנה | סדרה | תפקיד | הערות | סימוכין |
| --- | --- | --- | --- | --- |
| 2016 | חסרי מוח | מייק המתמחה | פרק: "The Power of Euphemism: How Torture Became a Matter of Debate in American Politics" |  |
| 2017–2020 | 13 סיבות | ג'סטין פולי | תפקיד ראשי (4 עונות); 49 פרקים |  |
| 2019 | בלש אמיתי | ריאן פיטרס | 3 פרקים |  |
| 2020 | ראצ'ד | הנרי אוזגוד | 4 פרקים |  |
| 2020 | Day by Day | מרקוטיו / אופליה | 2 פרקים |  |
| 2024 | מצוד | אדווין סטנטון ג'וניור | תפקיד ראשי; 7 פרקים |  |
הערות שוליים

↑  Orenstein, Hannah (17 באפריל 2017). "12 Things You Didn't Know About "13 Reasons Why" Actor Brandon Flynn". Seventeen. נבדק ב-24 בנובמבר 2019. {{cite news}}:  (עזרה)
↑  Tania Leslau, Jewish celebrities from around the world celebrate Passover, HELLO!, ‏6 באפריל 2023
↑  "Rutgers Theater Company presents What's It Gonna Be? Ensemble Creation 1.0". newjerseystage.com. נבדק ב-4 באוקטובר 2017. {{cite web}}:  (עזרה)
↑  "Artists: Brandon Flynn". Vineyard Theater. 19 בדצמבר 2016. נבדק ב-20 באפריל 2017. {{cite web}}:  (עזרה)
↑  Keaney, Quinn (19 באפריל 2017). "We'll Bet You Can't Guess 13 Reasons Why Star Brandon Flynn's Secret Talent". PopSugar. נבדק ב-20 באפריל 2017. {{cite web}}:  (עזרה)Flynn, Brandon (24 בדצמבר 2016). "Brandon Flynn on Instagram". Instagram. נבדק ב-10 באפריל 2019. {{cite web}}:  (עזרה)
↑  Flynn, Brandon (24 בדצמבר 2016). "Brandon Flynn on Instagram". Instagram. נבדק ב-10 באפריל 2019. {{cite web}}:  (עזרה)
↑  Kid Victory at Vineyard Theatre
↑  Abrams, Hannah (2019-01-20). "Did You Recognize This 13 Reasons Why Star in True Detective?". POPSUGAR Entertainment (באנגלית אמריקאית). נבדק ב-2020-06-01.
1 2  "True Detective: Brandon Flynn & Michael Graziadei Set To Recur In Season 3 Of HBO Anthology Series". Deadline Hollywood. בפברואר 2018. נבדק ב-26 ביוני 2018. {{cite web}}:  (עזרה)
↑  Wagmeister, Elizabeth (28 ביוני 2019). "Brandon Flynn on Hollywood Double Standards and Never Actually Coming Out". Variety. {{cite web}}:  (עזרה)
↑  N'Duka, Amanda (2018-03-22). "Brandon Flynn, Julia Goldani Telles & Ki Hong Lee To Topline Dark Comedy Looks That Kill For American High". Deadline. נבדק ב-2019-12-10.
↑  'Hellraiser': New Cast Members Head To Belgrade As Filming Begins, Dread Central, ‏1 באוגוסט 2021
↑  "Instagram". 6 במרץ 2020. {{cite web}}:  (עזרה)
↑  "13 Reasons Why's Brandon Flynn Says He's A Part of the LGBTQ+ Community: We've Come Out Bravely". E!. 18 בספטמבר 2017. {{cite web}}:  (עזרה)
↑  Instagram, www.instagram.com
| --- | --- |
בקרת זהויות :  GND: 1294328441  LCCN: no2018063751  VIAF: 7096152684029523430003   WorldCat (עם VIAF): 7096152684029523430003
הבלתי רגילים

| --- | --- |

 סוגה:  דרמה, מדע בדיוני, פשע
 יוצרים:  גרג ברלאנטי, ג'ון הרמון פלדמן 
 שחקנים:  מייקל צ'יקליס ג'ולי בנץ  ג'ימי בנט קיי פנבייקר
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  20 
 הפקה
 מפיק:  גרג ברלאנטי 
 חברת הפקה:  ABC Studios
 הפצה:  Disney–ABC Domestic Television 
 מוזיקה:  בלייק נילי 
 אורך פרק:  45 דקות
 שידור
 רשת שידור:  ABC 
 פורמט (תמונה):  720p
 תקופת שידור מקורית:  28 בספטמבר 2010 – 5 באפריל 2011
 קישורים חיצוניים
 אתר רשמי
 דף התוכנית ב-IMDb
 
"הבלתי רגילים" או "משפחה לא רגילה" (באנגלית: No Ordinary Family) היא סדרת מדע בדיוני קומית-דרמטית אמריקאית ששודרה במשך עונה אחת ברשת ABC.
הסדרה מספרת על משפחה אמריקנית טיפוסית שחיה בקליפורניה, ויום אחד, לאחר התרסקות מטוסם, מקבלת כוחות על.
רשת ABC ביטלה את הסדרה לאחר עונה אחת, עקב אחוזי צפייה נמוכים.